FSS ตั้งเป้ามาร์เก็ตแชร์ปีหน้า 7%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

นายช่วงชัย นะวงศ์ ประธานเจ้าหน้าที่บริหาร บริษัทหลักทรัพย์ (บล.) ฟินันเซีย ไซรัส (FSS) เปิดเผยว่า ในปี 2554 บริษัทตั้งเป้าส่วนแบ่งทางการตลาด (มาร์เก็ตแชร์) ไว้ที่ 7% เพิ่มขึ้นจากสิ้นปีนี้ที่คาดว่ามาร์เก็ตแชร์จะอยู่ที่ 5% 
หากบริษัทสามารถควบรวมกิจการกับ บล. หรือขยายสาขาประมาณ 34 สาขาและบริษัทย่อยคือ บล.สินเอเซีย ซึ่งประกอบธุรกิจนายหน้าซื้อขายหลักทรัพย์และธุรกิจการเป็นตัวแทนซื้อขายสัญญาซื้อขายล่วงหน้ากับโบรกเกอร์จากยุโรป และมีคำสั่งซื้อหลักทรัพย์เข้ามาจะช่วยให้มาร์เก็ตแชร์ของบริษัทในปีหน้าเพิ่มเป็น 9% 
ทั้งนี้ ปัจจุบันบริษัทฯ มีบัญชีลูกค้าจำนวน 30,000 บัญชี ซึ่งแอคทีฟ 8,000 บัญชี หรือคิดเป็น 26% ของจำนวนบัญชีทั้งหมด ขณะเดียวกันในเดือนก.ย.2553 บริษัทฯ มีสัดส่วนลูกค้า
รายย่อยอยู่ที่ 94% ขณะเดียวกันส่วนแบ่งทางการตลาดของตลาดอนุพันธ์ในเดือนก.ย.อยู่ที่ 
2.45% และมีจำนวนบัญชีลูกค้าอยู่ที่ 1,600 บัญชี เป็นบัญชีแอคทีฟ 300 บัญชี 
สำหรับกระแสข่าวลือเข้าซื้อ บล.ซิกโก้ ยังไม่สามารถตอบได้ว่าจะซื้อหรือไม่ ต้องดูความชัดเจน รวมทั้งพิจารณาปัจจัยอื่นๆ